ประกาศมหาวิทยาลัยสงขลานครินทร์เรื่องครุยวิทยฐานะ และเข็มวิทยฐานะของมหาวิทยาลัยสงขลานครินทร์พ.ศ. ๒๕๕๙ โดยที่เป็นการสมควรให้มีประกาศมหาวิทยาลัยสงขลานครินทร์ว่าด้วยครุยวิทยฐานะ และเข็มวิทยฐานะของมหาวิทยาลัยสงขลานครินทร์อาศัยอำนาจตามความในมาตรา๒๓ (๒) และมาตรา ๗๓ แห่งพระราชบัญญัติมหาวิทยาลัยสงขลานครินทร์ พ.ศ. ๒๕๕๙และโดยมติสภามหาวิทยาลัยสงขลานครินทร์ในคราวประชุม ครั้งที่ ๓๗๗ (๗/๒๕๕๙) เมื่อวันที่๒๐ สิงหาคม พ.ศ. ๒๕๕๙ จึงให้ออกประกาศไว้ดังนี้ข้อ๑ ประกาศนี้เรียกว่าประกาศมหาวิทยาลัยสงขลานครินทร์ เรื่องครุยวิทยฐานะ และเข็มวิทยฐานะของมหาวิทยาลัยสงขลานครินทร์ พ.ศ.๒๕๕๙ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ครุยวิทยฐานะของมหาวิทยาลัยสงขลานครินทร์มีสามชั้น คือ(๑)ครุยดุษฎีบัณฑิต ทำด้วยแพรสีแดงเย็บเป็นเสื้อคลุมยาวประมาณครึ่งน่องหลังจีบ ตัวเสื้อผ่าอกตลอดมีแถบกำมะหยี่สีน้ำทะเลกว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้าง ไม่โอบรอบคอเสื้อแขนจีบปลายบานและเฉียงตั้งแต่ตอนใต้ข้อศอกเล็กน้อย ลงมาจนถึงปลายแขนเสื้อ แขนเสื้อยาวตกข้อมือมีผ้าคล้องคอ ด้านนอกทำด้วยแพรสีตามสีประจำคณะหรือสีประจำสาขาวิชา ด้านในทำด้วยแพรสีน้ำทะเลขอบของผ้าคล้องคอส่วนที่อยู่ด้านหลังตั้งแต่ไหล่ลงมาขลิบด้วยแพรสีทองกว้างพองามส่วนที่ทาบรอบคอด้านหน้าตั้งแต่ไหล่ลงมาทั้งด้านในและด้านนอกมีแถบกำมะหยี่สีตามสีประจำคณะหรือสีประจำสาขาวิชา ขลิบด้วยแพรสีทองกว้างพองาม มีหมวกเป็นรูปสี่เหลี่ยมจัตุรัสยาวด้านละ ๒๔ เซนติเมตรทำด้วยสักหลาดสีดำ มีพู่ทำด้วยดิ้นทองยาว ๒๒ เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิต แต่ทำด้วยแพรสีดำแถบกำมะหยี่สีน้ำทะเลเย็บติดเป็นสาบ ผ้าคล้องคอ ด้านนอกทำด้วยแพรสีดำขอบด้านหลังขลิบด้วยแพรสีตามสีประจำคณะหรือสีประจำสาขาวิชาด้านหน้าตั้งแต่ไหล่ลงมาทั้งด้านในและด้านนอกมีแถบกำมะหยี่สีตามสีประจำคณะหรือสีประจำสาขาวิชา ขลิบด้วยแพรสีน้ำทะเลกว้างพองามพู่ของหมวกทำด้วยไหมสีดำครุยบัณฑิตหลักสูตร ๖ ปี เช่นเดียวกับครุยมหาบัณฑิต(๓)ครุยบัณฑิต เช่นเดียวกับครุยมหาบัณฑิต แต่มีแถบกำมะหยี่สีดำเย็บติดเป็นสาบข้อ๔ สีประจำคณะ และวิทยาลัย มีดังนี้(๑)คณะการจัดการสิ่งแวดล้อม สีเขียวน้ำทะเล(๒)คณะการบริการและการท่องเที่ยว สีบานเย็น(๓)คณะการแพทย์แผนไทย สีเหลืองเกสรบุนนาค(๔)คณะทรัพยากรธรรมชาติ สีเขียวก้านมะลิ(๕)คณะทันตแพทยศาสตร์ สีม่วงดอกบัวสุทธาสิโนบล(๖)คณะเทคนิคการแพทย์ สีเหลืองทองและสีแดงเลือดหมู(๗)คณะเทคโนโลยีและสิ่งแวดล้อม สีม่วงคราม(๘)คณะนิติศาสตร์ สีขาวและสีดำ(๙)คณะพยาบาลศาสตร์ สีส้ม(๑๐)คณะพาณิชยศาสตร์และการจัดการ สีฟ้า(๑๑)คณะแพทยศาสตร์ สีเขียว(๑๒)คณะเภสัชศาสตร์ สีเขียวมะกอก(๑๓)คณะมนุษยศาสตร์และสังคมศาสตร์ สีขาว(๑๔)คณะรัฐศาสตร์ สีดำ(๑๕)คณะวิทยาการจัดการ สีม่วงเม็ดมะปราง(๑๖)คณะวิทยาการสื่อสาร สีเงิน(๑๗)คณะวิทยาศาสตร์ สีเหลือง(๑๘)คณะวิทยาศาสตร์และเทคโนโลยี สีแดงเลือดนก(๑๙)คณะวิทยาศาสตร์และเทคโนโลยีอุตสาหกรรม สีม่วงแดง(๒๐)คณะวิเทศศึกษา สีพื้นดิน(๒๑)คณะวิศวกรรมศาสตร์ สีเลือดหมู(๒๒)คณะศิลปกรรมศาสตร์ สีทอง(๒๓)คณะศิลปศาสตร์ สีแดงส้ม(๒๔)คณะศิลปศาสตร์และวิทยาการจัดการ สีแดงและสีเหลือง(๒๕)คณะศึกษาศาสตร์ สีแสด(๒๖)คณะเศรษฐศาสตร์ สีส้มดอกประดู่แดง(๒๗)คณะสถาปัตยกรรมศาสตร์ สีน้ำตาล(๒๘)คณะสัตวแพทยศาสตร์ สีฟ้าหม่น(๒๙)คณะอุตสาหกรรมเกษตร สีชมพูกลีบบัวหลวง(๓๐)บัณฑิตวิทยาลัย สีน้ำเงินเข้ม(๓๑)วิทยาลัยนานาชาติ วิทยาเขตหาดใหญ่ สีน้ำเงินเข้มและสีเงินมุก(๓๒)วิทยาลัยอิสลามศึกษา สีเทา(๓๓)[๒]วิทยาลัยการคอมพิวเตอร์ สีแดงอิฐและสีดาร์คเทอร์ควอยซ์ข้อ ๕ เข็มวิทยฐานะของมหาวิทยาลัยสงขลานครินทร์สำหรับผู้ได้รับปริญญามีลักษณะเป็นรูปสี่เหลี่ยมผืนผ้าปลายด้านล่างเป็นลายไทย ทำด้วยโลหะสีทองรองรับแผ่นลงยาสีขาว มีอักษรย่อปริญญาที่ได้รับ และมีลายกระหนกรองรับแผ่นโค้งลงยาสีขาวมีตรามหาวิทยาลัยอยู่ตรงกลางเหนือแผ่นโค้งลงยาสีขาวปลายด้านบนแหลมเป็นมุม ๑๑๐ องศา ทำด้วยโลหะ พื้นลงยาสีน้ำทะเล ขอบโดยรอบเป็นสีทอง ขนาด๒.๑ x ๔.๕ เซนติเมตรข้อ ๖ ให้มหาวิทยาลัยสงขลานครินทร์จัดทำครุยวิทยฐานะและเข็มวิทยฐานะตามประกาศนี้ขึ้นไว้เป็นตัวอย่างข้อ๗ ให้อธิการบดีรักษาการตามประกาศนี้และให้มีอำนาจออกประกาศกำหนดหลักเกณฑ์หรือวิธีการเพื่อปฏิบัติตามประกาศนี้ในกรณีที่มีปัญหาหรือข้อสงสัยเกี่ยวกับการปฏิบัติตามประกาศนี้ ให้อธิการบดีเป็นผู้มีอำนาจวินิจฉัยและให้ถือเป็นที่สุดประกาศณ วันที่ ๑๖ กันยายน พ.ศ. ๒๕๕๙ศาสตราจารย์จรัสสุวรรณเวลานายกสภามหาวิทยาลัยสงขลานครินทร์ ประกาศมหาวิทยาลัยสงขลานครินทร์เรื่อง ครุยวิทยฐานะ และเข็มวิทยฐานะของมหาวิทยาลัยสงขลานครินทร์ (ฉบับที่ ๒) พ.ศ.๒๕๖๑[๓]ข้อ ๒ ประกาศนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปชวัลพร/ปริยานุช/จัดทำ๒๖กันยายน ๒๕๕๙นุสรา/ตรวจ๑ธันวาคม ๒๕๕๙ปวันวิทย์/เพิ่มเติม๗มกราคม ๒๕๖๒[๑]ราชกิจจานุเบกษา เล่ม ๑๓๓/ตอนพิเศษ ๒๑๒ ง/หน้า ๑๗/๒๒ กันยายน ๒๕๕๙[๒] ข้อ ๔(๓๓) เพิ่มโดยประกาศมหาวิทยาลัยสงขลานครินทร์ เรื่อง ครุยวิทยฐานะและเข็มวิทยฐานะของมหาวิทยาลัยสงขลานครินทร์ (ฉบับที่ ๒) พ.ศ. ๒๕๖๑[๓]ราชกิจจานุเบกษา เล่ม ๑๓๕/ตอนพิเศษ ๒๐๗ ง/หน้า ๒๕/๒๘ สิงหาคม ๒๕๖๑